Heyetê Îdareyî yê Cemxaneyê Duzgun Babayî yê qezaya Qisle ya Dêrsimî  da zanayene ke înan çarçewe tedbîranê vera nêweşîya Korona de loqmeya Hewtemalî ya ke ganî peynîya hewteyî de bikerdêne batal kerd û  kampanyaya ramitişê daran zî pey de eşte.
Eşkerayîye de wina ame vatene: ''Ma sey ewledanê reya heqî verê nê vîrusî yo ke vera heme ganan tehlukeyo pîl o bi hesasîyetî têgêrenê.  Xora îtîqatê ma yo ke bingeyê felsefeya ci heskerdişê xoza û merdim o de heqê cuya bimbarek o. Ma sey tedbîrê vera Korona loqmeya Hewtemalî batal kenê. Reyna kampanyaya ramişê dare  ya ke bî şîarê 'wa darêka ramite ya to zî bibo' ma amede kerdebî do yewna wext bêro kerdene.  Heta aşma nîsane heme aktîvîteye ma ameye pey de eştene.''
